CELEX: 62021TN0685
Language: mt
Date: 2021-10-18 00:00:00
Title: Kawża T-685/21: Rikors ippreżentat fit-18 ta’ Ottubru 2021 – IR vs Il-Kummissjoni

10.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 11/32
            
         
      Rikors ippreżentat fit-18 ta’ Ottubru 2021 – IR vs Il-Kummissjoni
      (Kawża T-685/21)
      (2022/C 11/45)
      Lingwa tal-kawża: il-Franċiż
      
         Partijiet
      
      
         Rikorrent: IR (rappreżentanti: S. Pappas u A. Pappas, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-11 ta’ Diċembru 2020 li permezz tagħha l-Uffiċċju responsabbli għall-ħlasijiet ta’ Brussell irrifjuta t-tiġdid tal-iskema ta’ marda gravi għat-tifel tar-rikorrent;
               
            
                  —
               
               
                  tannulla d-deċiżjoni tat-8 ta’ Lulju 2021 li permezz tagħha l-Awtorità tal-Ħatra ċaħdet l-ilment tar-rikorrent ippreżentat skont l-Artikolu 90(2) tar-Regolamenti tal-Persunal tal-Unjoni Ewropea;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors, ir-rikorrent jinvoka sitt motivi.
      
                  1.
               
               
                  L-ewwel motiv, ibbażat fuq l-allegazzjoni li d-deċiżjonijiet kontenzjużi huma bbażati llegalment fuq it-tieni opinjoni tal-uffiċjal mediku.
               
            
                  2.
               
               
                  It-tieni motiv, ibbażat fuq in-nuqqas ta’ motivazzjoni tad-deċiżjonijiet kontenzjużi.
               
            
                  3.
               
               
                  It-tielet motiv, ibbażat fuq l-allegazzjoni li d-deċiżjonijiet kontenzjużi huma, skont ir-rikorrent, ivvizzjati bi żbalji manifesti ta’ evalwazzjoni u bi żnaturament tal-fatti.
               
            
                  4.
               
               
                  Ir-raba’ motiv, ibbażat fuq ksur tad-dritt għal amministrazzjoni tajba u tad-dritt għal smigħ.
               
            
                  5.
               
               
                  Il-ħames motiv, ibbażat fuq l-allegazzjoni li d-deċiżjonijiet kontenzjużi huma bbażati llegalment fuq opinjoni tal-uffiċjal mediku.
               
            
                  6.
               
               
                  Is-sitt motiv, ibbażat fuq il-ksur tal-proċedura prekontenzjuża.